internet vaartha 169 Views
ఆసియా, యూరోప్‌ మార్కెట్లే కీలకం
ముంబై : బెంచ్‌మార్క్‌ స్టాక్‌ సూచీలు వరుసగా మూడోరోజు కూడా స్వల్పనష్టాలు చవి చూశాయి. ఆసియా, యూరోపియన్‌ మార్కెట్ల ధోర ణులు కీలకం అయ్యాయి. అలాగే ఫార్మాసూచీలో ఎక్కువఅమ్మకాల ఒత్తిడి కొంతతోడయింది. బిఎస్‌ఇ సెన్సెక్స్‌ 98పాయింట్లు దిగజారి 25,302 పాయింట్ల వద్ద స్థిరపడితే నిఫ్టీ 50 సూచి 34 పాయింట్లు దిగజారి 7750పాయింట్ల వద్ద ముగిసింది. బిఎస్‌ఇ మిడ్‌క్యాప్‌, స్మాల్‌క్యాప్‌ సూచీలు 0.5 నుంచి 1శాతం దిగజారాయి. సెబి తాజా గణాంకాలను పరికిస్తే మార్కెట్లలో 1444 కొత్తగా రిజిష్టరయిన ఎఫ్‌పిఐలు ఉన్నాయి .2014-15 ఆర్ధిక సంవత్సరంలో భారత్‌ మార్కెట్లకు వచ్చాయి. డాలరుతో రూపాయి మారకం విలువలు తొమ్మిది పైసలు క్షీణించి 67.45 రూపాయలుగా నిలిచింది. ఆర్‌బిఐ శుక్రవారం రూపాయి మారకం విలువలు 67.40గా నిర్ణయించింది. యూరోమారకం విలువ లు 75.54గా నిర్ణయించింది. బ్యాంక్‌ ఆఫ్‌ అమె రికా మెరిల్‌ లించ్‌ నివేదికపరికిస్తే ప్రభ్తువ ఆర్థిక లోటు లక్ష్యం వచ్చే ఆర్థిక సంవత్సరానికి 3నుంచి 3.5శాతంగా ఉంటుందని అంచనా వేసారు. అంతకు ముందు జిడిపిలో మూడుశాతంగా ఉన్న లోటు3.5శాతం ఉంటుందని ప్రకటించింది. వారం మొత్తం కొంతమేర నష్టాల్లో ఆసియా మార్కెట్లు మునిగాయి. డాలర్‌ ఈ వారంలో ఎక్కువ పటిష్టం అయింది. ఫెడ్‌రిజర్వు జూన్‌నుంచి రేట్లు పెంచతా మన్న ప్రకటనలే ఇందుకుకీలకం. ఎంఎస్‌సిఐ సూచి ప్రకారం ఆసియా పసిఫిక్‌షేర్లుజపాన్‌ బయటిప్రాం తంలో 0.7శాతంపెరిగాయి. జపాన్‌ నిక్కీ స్టాక్‌ సూచి అంతకుముందు నష్టాలను కట్టడి చేసుకోగలి గింది. 0.5శాతంపెరిగింది. ఈ వారం రెండుశాతం లాభాల్లో ఉంది. ముడిచమురుధరలు కొంతమేర పెరిగాయి. నైజీరియా సంక్షోభం కొంత కీలకం అయింది. అమెరికాలో కంపెనీల దివాలా, వెనిజు లాల సంక్షోభం సరఫరాను తగ్గించింది. ఇక దేశీయ మార్కెట్లపరంగాచూస్తే బిఎస్‌ఇ రియాల్టీ, హెల్త్‌కేర్‌ సూచీలు ఒకటిశాతం చొప్పున పెరిగాయి. ఎఫ్‌ఎంస ిజి సూచి ఒకటిశాతం లాభపడింది. ఆదానిపోర్టులు మూడుశాతంగా ఉన్నాయి. కంపెనీ షేర్లు ముందు రోజు గణనీయంగా పడిపోయాయి. ఆదాని సెజ్‌కు ప్రతికూల రేటింగ్‌రావడమే ఇందుకుకీలకం. ఐటిసి మార్కెట్‌ అంచనాలకు అనుగుణంగా నికరలాభం ఆర్జించింది. అంతేకాకుండా 2019 నాటికి ఐటిసి ఎనిమిది కొత్తఆహారశుద్ధి కేంద్రాలను ఏర్పాటు చేస్తోంది. ఇందుకు నాలుగువేల కోట్లు పెట్టుబడులు పెడుతోంది. హెచ్‌డిఎఫ్‌సిపరంగా 0.5శాతంపెరిగిం ది. కంపెనీ 730 కోట్ల ఎన్‌సిడిలను జారీచేసి ప్రైవే టు ప్లేస్‌మెంట్‌ ద్వారా నిధులు సమీకరిస్తోంది. ఇక ఎస్‌బిఐలో అనుబంధ బ్యాంకుల విలీనానికి సంబం ధించి ఐదు బ్యాంకుల్లోని 50వేల మందికిపైగా ఉద్యోగులు దేశవ్యాప్తంగా సమ్మె నిర్వహించారు. ఎస్‌బిఐ షేర్లు ఒకటి శాతం దిగజారాయి. టాటా మోటార్స్‌0.9శాతం దిగజారింది. కంపెనీ 300 కోట్లు ఎన్‌సిడిలను జారీచేసి విస్తరణకు నిధులను వినియోగించాలని నిర్ణయిం చింది. లూపిన్‌ కంపెనీ తొమ్మిది శాతం దిగజారింది. మార్చిత్రైమా సికంలో 47.5శాతం వృద్ధిని ప్రక టించింది. ఇతరత్రాచూస్తే టాటా మెటాలిక్స్‌ రాజ్‌ టెలివిజన్‌ నెట్‌వర్క్‌లు 50శాతానికిపైగా పెరిగాయి. జిహెచ్‌సిఎల్‌ ఏడుశాతం పెరిగింది. కంపెనీ 56శాతం ఏటికేడాది చొప్పున నికర లాభాలు 78 కోట్లుగా ప్రకటించింది. స్పైస్‌జెట్‌ 10.6శాతం దిగజారింది. బిఎస్‌ఇలో 4.6శాతం క్షీణించింది. కంపెనీ 73 కోట్ల నికరలాభాలు ఆర్జిం చింది. పిడిలైట్‌ ఇండస్ట్రీస్‌ ఆరుశాతం పెరిగింది. కంపెనీ వార్షిక పద్ధతిలో 89శాతం పెరిగి 153 కోట్ల నికరలాభాలు ఆర్జించింది.